[{"text_idx": "#000004", "text": "Ar o\u0302l y pandemig, mae'r prosiect yn gobeithio galluogi pobl i fynd yn o\u0302l i'r gymuned, i wneud cysylltiadau a\u0302'i gilydd, ac i gyfoethogi ansawdd eu bywyd trwy gwrdd ag eraill mewn amgylchedd naturiol. Cynhelir sesiynau ym mannau gwyrdd eang y Drenewydd."}, {"text_idx": "#000006", "text": "No\u0302d Oriel Davies yw adeiladu cysylltiadau cynaliadwy a chyffrous ag ymarferwyr creadigol, gan gefnogi gyrfa\u0301oedd a\u2019r diwydiannau creadigol."}, {"text_idx": "#000008", "text": "Mae cyfranogwyr yn dysgu sgiliau newydd a dulliau creadigol y gellir eu plethu i fywyd bob dydd. Mae gweithdai'n rhoi amser i'r cyfranogwyr ymlacio a myfyrio ac i ymgysylltu pobl yn gadarnhaol a\u0302 natur, bioamrywiaeth a'r argyfwng hinsawdd. Maent yn cynnwys lluniadu, ysgrifennu, gwehyddu a gweithio gyda siarcol a phren. Maent yn canolbwyntio ar archwilio deunyddiau a ffyrdd newydd o weithio."}, {"text_idx": "#000013", "text": "Gweithiodd y grw\u0302p dan do\u0302 a thu allan, yn darllen barddoniaeth ddethol cyn plymio i mewn i'w hysgrifennu eu hunain. Roedd eu cerddi yn fater o ffaith, bob dydd, yn haniaethol, yn athronyddol, yn anghwrtais, yn ddoniol, yn amrwd ac yn deimladwy. Hir a byr. Roedd y gwaith bob amser yn bersonol, yn ingol, ac yn cael ei arsylwi'n agos. Treuliodd y grw\u0302p amser ar lannau\u2019r Hafren \u2018pysgota geiriau\u2019 (ymadrodd a fathwyd gan Emma) \u2013 yn gwrando, yn edrych, yn anadlu\u2019r amgylchedd ac yn ymateb wrth iddynt eistedd ar y creigiau a\u2019r stolion o\u2019r oriel. Bu Emma a staff yr oriel yn gweithio gyda chyfranogwyr i gefnogi eu hanghenion mynediad bob wythnos, gan ddarparu galluogwyr er enghraifft."}, {"text_idx": "#000015", "text": "Daeth y gweithdai a\u0302 grw\u0302p o ddieithriaid ynghyd a ddaeth, trwy\u2019r broses o ysgrifennu ac agwedd ddeinamig, gynnes a chefnogol Emma, yn feirdd toreithiog am y chwe wythnos hyn. Mae'r grw\u0302p wedi penderfynu cyfarfod unwaith y mis i barhau a\u0302'u harchwiliad i farddoniaeth a'u hysgrifennu eu hunain. Parhaodd tri o\u2019r cyfranogwyr a\u0302\u2019r prosiect, gan gofrestru ar gyfer gweithdai Lles mewn Mannau Gwyrdd dilynol. Dywedodd mwyafrif y cyfranogwyr eu bod yn teimlo\u2019n fwy cysylltiedig a\u0302\u2019r amgylchedd a\u2019r gymuned leol, yn ogystal a\u0302 theimlo\u2019n fwy cyfforddus yn dilyn y sesiynau. Sylwodd rhai pobl a oedd yn profi pryder cymdeithasol welliant amlwg yn eu hwyliau. Roeddent yn teimlo'n fwy hunanhyderus, yn fwy cysylltiedig ag eraill ac yn hapusach o ganlyniad."}]